Karisma Kapoor

Si Karisma Kapoor (ipinanganak noong Hunyo 25, 1974) ay isang artistang Indiyano na pangunahing lumalabas sa mga pelikulang Hindi. Miyembro ng pamilyang Kapoor, anak siya ng mga artistang na sina Randhir Kapoor at Babita, at ang nakatatandang kapatid na babae ng aktres na si Kareena Kapoor. Nakatanggap siya ng ilang parangal, kabilang ang isang National Film Award (Pambansang Parangal ng Pelikula) at apat na Parangal na Filmfare.

Unang lumabas si Kapoor bilang isang artista sa pelikulang Prem Qaidi noong 1991 at pagkatapos, gumanap bilang bidang babae sa ilang mga pelikulang pumatok sa takilya, kabilang ang Jigar (1992), Anari (1993), Raja Babu (1994), Coolie No. 1 (1995), Saajan Chale Sasural (1996), at Jeet (1996). Bumida sa mga nangunguna sa takilya na pelikulang romansa na Raja Hindustani (1996) at Dil To Pagal Hai (1997), itinatag ang sarili bilang isang bituin. Nanalo siya ng Pinakamahusay na Aktres sa Parangal ng Filmfare para sa nauna, at para sa huli, nanalo siya bilang Pinakamahusay na Pansuportang Aktres ng parehong National Film Award at Filmfare Award.

Pinagtibay ni Kapoor ang kanyang katayuan sa pamamagitan ng pagbibida sa lima sa mga komedya ni David Dhawan—Judwaa (1997), Hero No.1 (1997), Biwi No.1 (1999), Haseena Maan Jaayegi (1999) at Dulhan Hum Le Jayenge (2000), at ang pampamilyang drama na Hum Saath-Saath Hain (1999). Noong unang bahagi ng dekada 2000, nanalo si Kapoor ng Pinakamahusay na Aktres at Pinakamahusay na Aktres (Kritiko) na mga parangal sa Filmfare para sa kanyang mga pantitulong pagganap sa mga drama na Fiza (2000) at Zubeidaa (2001), ayon sa pagkakabanggit. Nagsabatiko o nagpahinga mula sa pag-arte si Kapoor pagkatapos bumida sa teleseryeng Karishma: The Miracles of Destiny (2003–2004), at mula noon, lumabas siya nang paminsan-minsan, na pinagbibidahan ang suspenso (o thriller) na Dangerous Ishhq (2012) at ang seryeng web Mentalhood (2020). 

Kasal si Kapoor sa negosyanteng si Sanjay Kapur mula 2003 hanggang 2016 -  may dalawang anak sila. Naitampok siya bilang hurado ng talento sa ilang reality show.

 Unang yugto ng buhay 
Ipinanganak si Karisma Kapoor noong Hunyo 25, 1974 sa Mumbai, sa mga artistang sina Randhir Kapoor at Babita (née Shivdasan). Isang artista din ang kanyang nakakabatang kapatid na si Kareena. Isang tagagawa ng pelikula ang kanyang lolo sa ama na si Raj Kapoor, habang ang artista naman ang kanyang lolo sa ina na si Hari Shivdasani. Artista din ang kanyang lolo sa tuhod sa ama na si Prithviraj Kapoor.Remembering Prithviraj Kapoor: 10 facts you must know about the Father of Bollywood, India Today, Retrieved 3 Nobyembre 2016 Tiyuhin naman niya ang mga aktor na sina Rishi at Rajiv Kapoor, habang tiyahin naman niya ang aktres na si Neetu Singh at ang negosyanteng si Ritu Nanda. Kabilang sa kanyang mga pinsan ang mga aktor na sina Ranbir Kapoor, Armaan Jain, Aadar Jain, at Nikhil Nanda. Ang mga aktor na sina Shammi at Shashi Kapoor ay kanyang mga lolo, at ang aktres na si Sadhana ay ang unang pinsan ng kanyang ina.

Impormal na tinawag si Kapoor bilang "Lolo" sa kanyang tahanan. Ayon kay Kapoor, hinango ang pangalan na Lolo matapos magbanggit ng kanyang ina ang pagtukoy sa aktres na si Gina Lollobrigida. Ang kanyang mga lolo't lola sa ama at ina ay mula sa Peshawar, Lyallpur at Karachi ayon sa pagkakabanggit, na lumipat sa Bombay para sa kanilang mga karera sa pelikula bago ang partisyon ng Indya.Flashback at 90: A Kapoor daughter recalls family's filmy journey from Peshawar to the pinnacle, Hindustan Times, 18 Disyembre 2018. May lahing Punjabi Hindu si Kapoor sa panig ng kanyang ama, at sa panig ng kanyang ina, may lahing Sindhi Hindu at Britaniko siya.

 Karera 
Unang lumabas si Kapoor ang sa pag-arte noong 1991 sa gulang na 17 sa romantikong drama na Prem Qaidi, katambal ang ipinakikilalang aktor na si Harish Kumar. Sa paglabas, nakatanggap ang pelikula ng katamtamang tagumpay sa takilya at nakatanggap ng halo-halong mga pagsusuri mula sa mga kritiko, pati na rin ang pagganap ni Kapoor, kung saan inilarawan ito ni Taran Adarsh ng Bollywood Hungama bilang "mekanikal". Nang sumunod na taon, ang unang limang labas ni Kapoor— Police Officer, Jaagruti, Nishchaiy, Sapne Sajan Ke at Deedar — ay bumagsak ang kita sa takilya. Minarkahan ng Jaagruti at Nishchaiy ang kanyang unang dalawang pakikipagtulungan kay Salman Khan, habang minarkahan ng Deedar ang kanyang unang pakikipagtulungan kay Akshay Kumar. Sumunod siyang gumanap sa dramang aksyon na Jigar (1992), na sinundan ng romantikong drama na Anari (1993), na parehong lumabas na pumatok sa takilya at kabilang sa mga pelikulang may pinakamataas na kita sa kani-kanilang mga taon. Minarkahan ng Jigar ang una sa ilang pakikipagtulungan ni Kapoor kay Ajay Devgn, habang itinampok siya sa Anari sa nangungunang papel bilang Rajnandini, isang prinsesa na umibig sa kanyang mahirap na lingkod (ginampanan ni Daggubati Venkatesh).

Noong 1996, lumabas si Kapoor sa 10 pelikula. Lima sa kanila— Papi Gudia, Megha, Bal Bramhachari, Sapoot at Rakshak — ay hindi matagumpay na kumita. Ang kanyang susunod na pagpapalabas ay sa romantikong komedya ni David Dhawan na Saajan Chale Sasural, kasama sina Govinda at Tabu. Matagumpay din ang Saajan Chale Sasural at pumatok sa takilya.

Ang ikalima at huling paglabas ni Kapoor noong 1997 ay ang musikal na dramang romantiko ni Yash Chopra na Dil To Pagal Hai. Kasamang bumida sina Shah Rukh Khan, Madhuri Dixit at Akshay Kumar, nilarawan ng pelikula ang buhay pag-ibig ng artista at trabahador ng isang musikal na pangkat mananayaw. Ginampanan ni Kapoor si Nisha, isang masiglang mananayaw na lihim na umiibig sa kanyang matalik na kaibigan (ginampanan ni Khan), na nakipag-isa sa babaeng mahal niya (ginampanan ni Dixit). Unang nag-aalangan na kunin ang papel na sumusuporta, kinuha si Kapoor ni Chopra (na humanga sa kanyang pagganap sa Raja Hindustani ) matapos itong tanggihan ng ilang nangungunang aktres noong panahong iyon. Lumabas ang Dil To Pagal Hai na pumatok sa takilya at naging pelikula na may pinakamataas na kita ng taon na iyon. Nakatanggap si Kapoor ng malawakang papuri para sa kanyang pagganap, at kalaunan, nanalo siya ng National Film Award at Filmfare Award para sa Pinakamahusay na Pansuportang Aktres.
Noong 2000, natanggap ni Kapoor ang kanyang ikalawang parangal sa Filmfare para sa Pinakamahusay na Aktres para sa pagganap sa tituladong papel ng isang bigong babae na naghahanap sa kanyang kapatid, sa kinikilalang dramang krimen ni Khalid Mohammed na Fiza.

Noong 2001, nakamit niya ang karagdagang kritikal na pagbubunyi para sa kanyang pagganap bilang isang artistang nakaroon ng masamang kapalaran sa dramang talambuhay na Zubeidaa. Sa direksyon ni Shyam Benegal, batay ang pelikula sa buhay ni Zubeida Begum, na nagpakasal kay Hanwant Singh. Para sa kanyang pagganap, nanalo siya ng Pinakamahusay na Aktres (Kritiko) at nakakuha din ng nominasyon na Pinakamahusay na Aktres sa seremonya ng Filmfare.

Noong 2003, bumida siya sa Baaz: A Bird in Danger, na tanging paglabas niya sa taong iyon. Hindi maganda ang pagtanggap ng pelikula sa takilya. Nang maglaon sa parehong taon, ginawa niya ang kanyang unang paglabas sa telebisyon sa soap opera ng Sahara One na Karishma – The Miracles of Destiny, kung saan gumanap siya ng dalawahang papel ng isang lola at apo. Pagkatapos matapos ang serye ng 260 episodyo noong 2004, nagsabatiko o nagpahinga siya sa pag-arte ng full-time o palagian sa loob ng ilang taon.

 Mga parangal 
Nakatanggap si Kapoor ng National Film Award para sa Pinakamahusay na Pansuportang Aktres para sa Dil To Pagal Hai (1997), at apat na parangal ng Filmfare sa walong nominasyon: Pinakamahusay na Aktres para sa Raja Hindustani (1996) at Fiza (2000), Pinakamahusay na Aktres para sa Dil To Pagal Hai (1997), at Pinakamahusay na Aktres (Kritiko) para sa Zubeidaa (2001). 

Pilmograpiya

Pelikula

+   Taon  Pelikula   Ginampanan Pananda Sang. 1991Prem Qaidi Neelima 1992 Police Officer Bijali Jaagruti Shalu Nishchaiy Payal Sapne Sajan Ke Jyoti Deedar Jigar Suman 1993 Anari Rajnandini Muqabla Karishma Sangraam Madhu Shaktiman Priya Dhanwaan 1994 Prem Shakti Gouri/KarismaGumanap si Kapoor ng dalawang karakter sa pelikulang ito. Raja Babu MadhooDulaara Priya Khuddar Pooja Andaz Jaya Andaz Apna Apna Karishma/RaveenaGumanap si Kapoor ng isang karakter na may dalawang magkaibang pangalan sa pelikulang ito. Yeh Dillagi Anjali Kameyong paglabas  Aatish Pooja Suhaag Pooja Gopi Kishan Barkha 1995 Jawab SumanMaidan-E-Jung TulsiCoolie No.1 Malti 1996 Papi Gudia Karisma Megha Megha Saajan Chale Sasural Pooja Krishna Rashmi Jeet  Bal BramhachariAsha Sapoot Pooja Raja Hindustani   Rakshak  Ajay Manorama 1997 Judwaa  Hero No. 1 Lahu Ke Do Rang Heena Mrityudaata Reenu Dil To Pagal Hai Nisha  1999 Silsila Hai Pyar Ka Biwi No.1   Haseena Maan Jaayegi Hum Saath-Saath Hain  Jaanwar Sapna 2000  Dulhan Hum Le Jayenge Sapna Chal Mere Bhai Sapna Hum To Mohabbat Karega  Fiza   Shikari 2001 Zubeidaa Zubeidaa  Aashiq Pooja Ek Rishtaa 2002 Haan Maine Bhi Pyaar Kiya  Shakti: The Power Nandini  Rishtey Komal2003 Baaz  2006 Mere Jeevan Saathi  2007 Om Shanti Om Herself Natatanging paglabas sa awiting "Deewangi Deewangi" 2011 Bodyguard Chhaya Boses lamang2012 Dangerous Ishhq Sanjana / Geeta / Salma / ParoGumanap si Kapoor sa apat na magkakaibang karakter sa pelikulang ito. 2013 Bombay Talkies Herself Natatanging paglabas sa awiting  "Apna Bombay Talkies" 2018 Zero Herself Kameyong paglabas 2024 Murder Mubarak Shehnaz Noorani 
Telebisyon
TaonPamagatGinampananPananda 2003–2004 Karishma – The Miracles of Destiny Devyani / AvniGumanap si Kapoor ng dalawang magkaibang karakter sa palabas pantelebisyon na ito.2008Aaja Mahi VayHurado2008–2009Nach Baliye 4Hurado2009Hans BaliyeHurado2013Indian PrincessHurado2019Dance India Dance 7Bisitang Hurado2020MentalhoodMeira Sharma2021Indian Idol 12Kanyang sariliBisita2021Super Dancer: Chapter 4Bisitang HuradoPara sa isang episodyo2024 

 Mga sanggunian 

Kategorya:Nabubuhay na mga tao
Kategorya:Ipinanganak noong 1974
Kategorya:Mga artista mula sa India